<classify> MEYA wa Jiji la Dar es Salaam Isaya Mwita amekutana na kuzungumza na ujumbe wa Bodi ya Jiji la Kisumu, Kenya.Mwenyekiti wa bodi hiyo Eliya Adul ameongoza ujumbe huo uliokuja nchini kujifunza kuhusu miradi ukiwemo wa mabasi yaendayo haraka kupitia mfumo wa DART.Meya Mwita amesema, Bodi ya Jiji la Kisumu imekuja kujionea utendaji kazi wa mfumo wa DART ili kuona kama wanaweza kuutumia jijini humo.Jiji hilo, kama ilivyo kwa miji mingiya Afrika ya Mashariki inakabiliwa na msongamano wa watu.Mwita amesema, safari hiyo ujumbe huo ni matokeo ya mafanikio yaliyoonekana katika mfumo wa DART katika kupunguza foleni na msongamano wa magari jijini Dar es Salaam.Mwenyekiti wa Bodi ya Jiji la Kisumu, Adul, amesema jiji hilo lina wastani wa wakazi laki sita na kwamba, wakati wa asubuhi na mchana watu wanaongezeka hadi milioni 1.2 hivyo kusababisha adha ya usafiri kwa abiria.Adul amesema wanaamini kuwa, ziara hiyo pamoja na mambo itawawezesha kujifunza mambo ya kimaendeleo ili wayafanyie kazi nchini kwao.  <topic>: KITAIFA 